29.aprill RAHVUSVAHELINE TANTSUPÄEV Londonis
Tantsijad ja kõik huvilised jalutasid ja tantsisid mööda Londoni tänavaid: Trafalgar Square, Leicester Square, St James Park.
Pargis tantsiti ERRS'i poolt väljakuulutatud võistutants "Õigem ja vasempa" videole.
Rohkem infot ürituse kohta Facebooki lehel! ja vaata VIDEOT siit! Lugege ürituse kohta lähemalt Estonian Folks International KODULEHELT!
LES Rahvatants oli esindatud KIRIVOO uue rõivakollektsiooni avamispäeval Hilton Hotellis. 25.aug 2016
Vaata pilte Facebookis KIRIVOO alt!
LES Rahvatantsijate VIDEO! "Estonian Girls in London"
VIDEO: "Estonian Girls in London" Londoni rahvatantsu tüdrukud tegid vahva promovideo
Nahast pastlad, valgest linasest särgid ning Muhu tikandiga seelik – Eesti naised on liikvel!
Kell on 8 hommikul kui üksteise järel tammuvad massid tõmbavad oma Oyster kaardi läbi piletimasinate, et metroosse suunduda. Iga endast lugupidav ‘9-st 5-ni’ töötav palgaline teab London Undergroundi kirjutamata reegleid – ära kõva häälega räägi ega sega enda kõrval olevaid inimesi. Heites kõrvale kõik määrused, tormasid rahvarõivaid kandvad Eesti tüdrukud huilates läbi tuubide. Punased huuled kelmikaid naeratusi raamimas ning silmad sähvimas. See luulelennuline hetk sai võetud linti Ott Erik Eendra poolt, kelle professionaalsete filmide loomise, tootmise ja levitamisega tegelev ettevõte ‘JUSTFILMIN.’ on Londonis hoogu kogumas.
Marje Viilu, leidnud ennast ülerahvastatud keskkonnas, ümbritsetud gigantse vaateratta, pilvelõhkujate ning 96-meetrise kellaga, otsustas Londonis tutvustada oma päritolumaa rahvatantsu.
Ühine huvi kaasas Suurbritannia eripaikadest nii eestlasi kui ka teiste rahvuste esindajaid.
Kaunid Eesti naisted käivad koos tantsu harjutamas pea iga nädal. Nende rõkkav naer suudab panna ka kõige antisotsiaalsema inimese seltskonda nautima. Hetkel on Londonis tegutsemas 2 rahvatantsugruppi. Üks mõeldud vaid naistele, teine aga segarühm. Mõlemad rühmad on tugevas koosseisus alati esindatud ka ‘Eestlased Londonis’ üritustel. Olgu siis selleks kas jõulupidu v6i Jaanipäev. Nende entusiasmi ning mängulise kavaga on võimatu istuma jääda.
Tänu Marje Viilu julgele pealehakkamisele on rühmad kutsutud esinema erinevatel rahvusvahelistel festivalidel, sealhulgas Octoberfest Saksamaal ja Baltica Baltikumis.
Marje kutsub teid kõiki endaga ühinema sel teekonnal tutvustamaks Eesti rahvatantsu üle maailma. Hoolimata kui palju v6i vähe olete oma elus tantsuga kokku puutunud.
Ole julge, tantsi folki!
LES-i rahvatantsijad tantsivad "Kikapuud" 29.aprill 2016. VIDEO.
LES-i rahvatantsijad keerutasid Londoni tänavatel jalga. VIDEO!!
vaata "KIKAPUU" videot SIIN!
LES-i rahvatantsurühma alla kuuluvad naisrühm ja segarühm. Proove tehakse regulaarselt kaks korda kuus. Rahvatantsijad esinevad LES-i üritustel ja festivalidel. Sel hooajal valmistab LES naisrühm ette repertuaari naiste tantsupeole “Mehelugu”,mis toimub Jõgeval 12. Juunil 2016. LES Segarühm harjutab pärimustantse BALTICA Festivali jaoks, mis toimub Kihnu saarel 22 -24. Juunil 2016.
Järgmine kord on võimalik LES-i rahvatantsijaid näha juba 4. juunil eestlaste jaanipeol Londonis. Tujuküllased videod rahvusvahelisest tantsupäevast ja info rahvatantsijate järgnevate tegevuse kohta on üleval rahvatansijate facebooki lehel. Otsige nime alt www.facebook.com/ESTONIANFOLKS. Rahvatantsude eestvedaja Londonis on Marje Viilu.
Rahvusvaheline tantsupäev Londonis. 29.04. 2016
Rahvusvahelisel tantsupäeval, 29. Aprillil korraldasid Londoni Eesti Seltsi (LES) rahvatantsurühma Naisrühma tantsijad ühe erakordse päeva Londonis. Tantsiti eesti rahvatantse, tehti pilte ja videosid ning tutvustati möödakäijatele Eestit ja nende kombeid….
Loe lähemalt / Read more..
LES rahvatantsijad esinevad II Eesti Naiste Tantsupeol 08.-12.06.2016
Estonian Society’s Folk Dance Group dances in Estonian Women’s Dance Festival.
Oli kolmapäev, 8. Juuni, kui Londonist asus Eesti poole teele kari naisi. Neil oli kaasas 8 sinist pärga, 8 Kirivöö lipsu ja 8 rõõmsat naeratust, kuid 8 reha oli neid Jõgeval juba ootamas. See kõik oli vajalik, et võtta osa 12. juunil Jõgeval toimuvast II Eesti Naiste Tantsupeost ‘Mehelugu’.….
Loe lähemalt/ Read more..
LES rahvatantsijad esinevad Naistefestivalil "Mehelugu" 08.-12.06.2016
Oli kolmapäev, 8. Juuni, kui Londonist asus Eesti poole teele kari naisi. Neil oli kaasas 8 sinist pärga, 8 Kirivöö lipsu ja 8 rõõmsat naeratust, kuid 8 reha oli neid Jõgeval juba ootamas. See kõik oli vajalik, et võtta osa 12. juunil Jõgeval toimuvast II Eesti Naiste Tantsupeost ‘Mehelugu’.
Välisrühmadele toimusid põnevad ekskursioonid Jõgevamaal, kus näidati põrandaleivakujulisi vooresid ja kuklikeste moodi mõhnasid. Samuti ei puudunud huvireisist Kuremaa tuulik, Palamuse koolipink ning apteegis pakutav Punsli eli. Viimane on kõige laiemas tähenduses apteekri poolt valmistatud alkohoolne jook, mis algselt oli mõeldud haavade võidmiseks, kuid hiljem hakati kasutama söögiisu suurendaja ja sügismasenduse peletajana. Palamuse apteeker seletas, et Toots olla seda kasutanud hoopis südamepöörituse vastu. Eritellimusel sai iga huviline endale isikliku pudeli soetada.
Päeva eredaim hetk kuulus siiski Kassinurme muinasalale. Sealne Hiiekoht on üks vanemaid pühakohti Eestimaal, kus hoitakse alal vanu rahvakombeid. Eesti Naiste Tantsupeo peakorraldaja Airi Rütteri eestvedamisel sammuti päikesetantsu, paitati Ohvrikivi, Naisekivi (emake Suur Loodus) ja Armastusekivi. Igale kivile visati ainult temale omaseid teri proua Airi heade soovide saatel. Kõik tantsijad said ka oma soovid lõngaga just teda kõnetavale puule siduda. Mõnel läks vaja ka mitut lõnga, sest soove oli ikka mitu. Hiie külastus lõpetati Maavanema palvega. Ürgsed energiad maast talletatud, muinasaegsete esivanemate õnnistused kogutud, saadeti tantsijad vastu Naistetantsupeo väljakutsetele.
Nõnda kiirelt oli kätte jõudnud reede, mil lisaks Eesti välisrühmadele Kanadast, Inglismaalt, Iirimaalt, Luksemburgist, Soomest ja Norrast, liitusid ka Eestis tegutsevad 394 tantsurühma. Koos alustati edukate proovide läbiviimist. Paraku oli ilmal laupäevaks hoopis teine plaan. Nimelt kallas terve päev tugevat vihma, mis sundis kõik ettevalmistamata tantsulised poodi kummikute järgi ruttama. Lõuna ajal ei olnud enam terve Jõgeva peal müügiks mitte ühtegi paari vettpidavaid jalanõusid. Sel hetkel tuli kasuks Palamuse apteegist soetatud Punsli eli, mis vere kuumana ning silma säravana hoidis.
Kontsertpäeva saab kokku võtta kui võimsa ning eduka elamuse. Isegi päike ja vikerkaar ilmusid sündmust tunnustama. Suure hurraaga tänasid Londoni tantsijad nende juhendajat Marje Viilu-t, kes hoolimata takistustele suutis naised ühtse rühmana tantsima panna.
Uhkusega andis Marje oma kommentaari naiste esinemisele s6nadega ‘võimas’, ‘vapustav’ ning ‘silmapaistev’. Ning silmapaistev ta tõepoolest ka oli, sest tänaseks on pakutud naistele võimalusi võtta osa noorte tantsupeost, Kihnu saare rahvatantsu üritustest ning ka Londoni pidudest.
23.-25. okt. 2015 RAHVATANTSUPÄEVAD LONDONIS. Festival "Dance Around the World" raames.
Rahvusvahelised rahvatansupäevad Londonis "Dance Around the World" viis LESi rahvatansijad kokku ERRSi pärimustantsu spetsialistidega.
23-25. oktoobril külastasid Londonit Eesti Rahvatantsu ja Rahvamuusika Seltsi (ERRS) rahvatantsuspetsialistide kursus Angela Arraste juhendamisel. Angela Arraste on tuntud tantsupedagoog, -uurija, koreograaf ja lavastaja. Grupiga oli kaasas filmioperaator Uno Tormet ning tuntud Eesti pärimusmuusika pillimees Juhan Uppin. Reisi eesmärk oli kohaliku Londoni Eesti Seltsi (LES) Rahvatantsurühmaga koos esineda iga-aastasel festivalil “Dance Around the World” ning tutvustada Eesti kultuuri, läbi viies õpituba festivalil.
3-päevane külaskäik möödus hoogsalt ja tegusalt. Reedel, maandus 18-liikmeline grupp Londonis ja sama päeva õhtul toimus ühispeaproov LESi Rahvatantsugrupiga Soome Majas Rotherhithe’is, kus valmistuti meeleolukalt ja entusiastlikult järgmise päeva esinemiseks.
Laupäevane esinemine toimus Cecil House’is Camden Town’is, Inglise Rahvatantsu ja Rahvamuusika Seltsi (EFDSS) kultuurimajas, kus vabatahtlike organisatsioon (Community Interest Company) korraldab juba 10ndat aastat järjest 2-päevast festivali “Dance Around the World”. Ühe katuse all kohtuvad ülemaailma rahvaste folkloortantsud ja erinevate ajastute tantsud. Võimalus on osa võtta ka õpitubadest, kus saab erinevaid pärismustantse kohe järgi proovida.
Eesti rahvatantsijate esinemine algas lühida tutvustusega: kirjeldati Eesti saarte (Muhu, Saaremaa, Kihnu) rahvarõivaid, räägiti Eesti rahvatantsu tähtsusest eestlastele ning tutvustati põgusalt Kihnu UNESCO pärandit. Nimelt Kihnu naised kannavad tänaseni igapäevaselt rahvariideid – villaseid pikitriibulisi seelikuid ehk körte. Kördi kandmine ja omamine on kogukonnas suure tähtsusega ning eristab kihnlasi selgelt teistest. Tutvustusele järgnesid pärimustantsud: Voortants, Oige ja vasemba, Kalamies, Savikoja venelane, Neljäpuari, Sõrmõlugu, Vurr-sahkadi, Hiiu valts, Ingliska, Tõmba Jüri ja Kaera-Jaan. Publik võttis esinemise soojalt vastu ning lavalt lahkuti suure aplausi saatel. Järgnev Eesti pärimustantsude töötuba oli rahvarohke ja saalitäis rahvast nautis südamega tantsude õppimist. Pillimees Uppin rääkis, et esinemine ja töötuba andsid talle uskumatu kogemuse ning hea meelega tuleb tagasi Londonisse rahvatantsijatele lõõtsa mängima ja esinema.
Festivali publiku seas elas kaasa ka LESi kauaaegne rahvatantsujuhendaja Aili Eistrad, kes juhendas rahvatantsugruppi Londonis 40 aastat. Proua Eistrad jäi esinemisega väga rahule, eriti kiitis erinevate maakondade rahvarõivad, mis olid väljapeetult kantud.
Pühapäeval toimus Eesti Maja saalis hubane koosviibimine. Kohal olid lisaks LESi ja ERRSi tantsijatele ka proua Aili Eistrad tütre Kariniga ning Eesti Suursaatkonnast Londonis kultuurinõunik Kersti Kirs. Kultuurinõunik Kirs lootis, et ka edaspidine suhtlus ja külastuskäigud jätkuvad, sest "tantsimine on meie ühine keel maailmas".
Londoni endine rahvatantsuõpetaja proua Eistrad meenutas, kuidas ta tantsis Anne Raudkatsi käe all ning kuidas Raudkats oli ikka toonitanud, et tantsida tuleb “mõõduka sisemise pingega”. Kuigi Raudkats ei seletanudki lahti, mida see täpselt tähendab. Selliste ja paljude teiste muhedate lugude saatel möödus õhtu kiiresti. Aili heietas, et “Kalamies” tantsu oli Ullo Toomi seletanud kui kalameeste varvaste sirutust pärast pikka kalaretke väikeses ja kitsas paadis, mida peab tantsima aeglaselt ja mõnuga. “Üleüldse on tantsud muutunud liiga hoogsaks ning algidee kadunud pärimustantsudest”, muretses pr Eistrad. “Ärge kartke aeglaseid tantse!” õpetas ta ja lisas, et “Daily Telegraph”, Londoni päevaleht, kirjutas arvustuse, kiites just aeglast tantsu “Targa rehealune”. Selle peale ajas pillimees oma lõõtsale hääled sisse ning üheskoos tantsiti päev õhtusse. Ka “Kalamies” sai tehtud läbi õiges versioonis, kust ka Aili heameelega osa võttis.
Eestimaiselt simmanlik õhtu tantsude ja esinemistega jääb kõigile osalejatele kauaks meelde. Suured tänud kõigile, kes sellest üritusest osa võtsid ning aitasid kaasa eesti kultuuri näitamisele ja püsimisele Londonis.
Festivali kordaminek andis indu paljudele uutele tantsusõpradele ja tärgatas ka LESi ammustes tantsijates soovi taasühineda. Festivali peakorraldaja Anne Leach kirjutab: " Publik nautis Eesti rahvatantsijate ilusat ja inspireerivat etendust. Teie lõbus ja vahva töötuba sai suure heakskiidu osaliseks. Me hindame kõrgelt, et te tulite sellise suure hulga tantsijatega otse Eestist meile esinema. Suur aitäh.”
Üritus sai teoks tänu Angela Arrastele, Londoni Eesti Seltsi Rahvatantsurühma tantsujuhi Marje Viilule ja Londoni Eesti Seltsi esinaisele Evelin Siilakule. Eesti Rahvatantsu ja Rahvamuusika Seltsi ning Londoni Eesti Seltsi Rahvatantsurühma ühisprojekti toetasid ka Kultuurkapital ja Eesti Maja Londonis.
LESi rahvatantsurühm osaleb rahvusvahelisel tantsufestivalil Dance Around the World. November 2014
2. ja 3. novembril 2014 toimub Londonis 13. korda traditsioonilise tantsu festival Dance Around the World, millest võtab osa ka Londoni Eesti Seltsi rahvatantsurühm.
Koht: Cecil Sharp House, Camden Town, London NW1 7AY. Kaart
Aeg: mõlemal päeval kell 10.00 - 23.00
Eesti tantsijate etteaste pühapäeval, 3. novembril kell 14.20 Kennedy saalis.
Kaks põnevat ja rütmikat päeva on sisustatud esinemiste ja töötubadega -
Ungari, Slovaki, Egiptuse, India, Leedu, Inglise ja paljude teiste riikide põnevate ja vähem tuntud tantsude kõrval saab igaüks vaadata ja õppida ka kuumi Ladina-Ameerika rütme.
Mõlemal õhtul kell 19.00 - 23.00 toimub eriteemaline tantsuõhtu.
Töötubades ja tantsuõhtutel osalemiseks ei ole eelnev tantsukogemus ega tantsupartneri olemasolu tähtis.
Seltsi rahvatantsurühm on ette valmistanud vaimuka ja lõbusa 20-minutilise kava.
Pühapäevane kava
Ladina-Ameerika tantsude õhtu
24.10.2013 Seltsi rahvatantsijad esinevad Muhu-teemalise riidekollektsiooni avamisel Covent Gardenis
Rootsi disaineri Gudrun Sjödeni käe all valmivad värvilised, naturaalsest materjalist unikaalsed rõivad ja kodutekstiil.
Tema uusima, Muhu-teemalise talvekollektsiooni tutvustusüritus toimub Covent Gardenis neljapäeval, 24. oktoobril kell 17.00.
Üritusel esinevad ka Eesti Seltsi rahvatantsijad.
Lähem info siit: http://ow.ly/q7PoY
Swedish designer Gudrun Sjödén creates clothes and homeware in unique, colourful designs and natural materials.
This year’s winter collection is inspired by Estonian island Muhumaa.
The folk dancers of Estonian Society will perform at their MUHU in-store event in Covent Garden on Thursday, 24th October.
Additional information: http://ow.ly/q7PoY
LESi rahvatantsijad Londoni Läti Seltsi rahvatantsurühma 35. aastapäeval
LES'i rahvatantsurühma ja IES Tuleviku tantsuworkshop ja IES Tuleviku aastapäevaõhtusöök Catthorpe'i mõisas mais 2011
Meie tantsijad Londoni Läti Seltsi rahvatantsurühma aastapäeval
6. novembril 2011 täitus Londoni Läti Seltsi rahvatantsurühmal 35 aastat esimesest esinemisest. Londoni Läti rahvatantsijate juubelipeol oli meil au esineda koos professionaalne tantsugrupiga TDA "Svļta" Lätist, Leedu folklooriansambliga "Saduto" ning saali esireas oli aukülalisena kohal ka Läti saadik Londonis, Eduards Stiprais.
Eestlasi esindasid peol Seltsi rahvatantsijad, kes olid saanud Londoni Läti Seltsi rahvatantsijate esindajalt Terŗze Bogdanova'lt septembrikuu lõpus kutse osaleda nende juubelikontserdil oma etteastega. Kuna meil oli just parasjagu käsil uue ning keerulise tantsu - Mait Agu “Kaera-Jaani” - õppimine ja harjutamine, siis oli see parajaks väljakutseks saada ennast nii lühikese ajaga esinemisvormi.
Harjutused toimusid meil nagu ikka üle nädala, kuid peatselt oli tunda, et sellest jäi väheseks. Seega tuli mõnelgi meist harjutada kodus ka omal käel. Liikumisi kokku pannes ja tantsusammudele viimaseid lihve andes sai üks harjutus maha peetud isegi sügiseselt rõskes ja hämaras Kensington Garden'i pargis.
Taasloodud Londoni Eesti Seltsi rahvatantsurühmal tuleb veel pisut harjutada, et omandada samasugune vilumus, mida nägime 35-aastaseks saanud rahvatantsurühmal, samas oli see esinemine tõeliseks inspiratsiooniks järgmiste tantsude õppimisel. Vaatamata kergele närveerimisele läks esinemine hästi ja võeti vastu suure aplausiga.
Siinkohal tahaks eriti esile tõsta Marilin ja Paul Adamsit, kes tegid tantsu õppimise meie jaoks lihtsaks ning kelle entusiasm oli kõigile meile nakatavaks, samuti pillimeest Kasparit, kes meid akordionil saatis.